อยากรู้ว่า เป็น ปจด วันที่26 แล้ว ปจด หมดประมาณวันที่31 แล้วไปมี เพศสัมพันธ์ กับแฟนแตกในวันที่6.8 แล้ววันที่, 11 มี ปจด ออกมา ไม่ทราบว่าไช่เลือดล้างหน้าเด็กไหมค่ะ แล้วจะท้องไหม
สวัสดีค่ะ หากประจำเดือนรอบก่อนมาวันที่ 26 รอบถัดไปไม่น่าจะมาเร็วคือวันที่ 11 ดังกล่าวมาเลือดที่ออกมาจึงอาจเป็นเลือดที่ออกจากความผิดปกติ มีสาเหตุเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เลือดที่เกิดตามหลังการปฏิสนธิ-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปเลือดล้างหน้าเด็กไม่ได้เกิดในหญิงทุกราย และไม่ได้ใช้ยืนยันการตั้งครรภ์ การยืนยันควรตรวจปัสสาวะซึ่งให้ผลบวกได้ประมาณ 10-14 วันหลังปฏิสนธิการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง